**Изх. № 00117/ 08.12.2023**

**ДО**

**ПРЕДСЕДАТЕЛЯ**

**НА ОБЩИНСКИ СЪВЕТ**

**ГР. ШУМЕН**

**ДОКЛАДНА ЗАПИСКА**

От Юлия Неделчева – общински съветник от групата на ВЪЗРАЖДАНЕ

Относно: Достъп на обществен транспорт до двора на МБАЛ-Шумен

Уважаема г-жо Председател,

Уважаеми дами и господа Общински съветници,

Достъпът на гражданите на град Шумен с МПС до двора на МБАЛ-Шумен е платен. Цената е 1 лв., който се заплаща на излизане. В този двор се намират множество отделения, медицински кабинети, както и специализирана кардиологична болница. Гражданите, които нямат собствен транспорт и са възпрепятствани да отидат пеша (възрастни хора, майки с деца, пациенти на хемодиализа, пациенти с ТЕЛК) използват услугите на обществения транспорт, а именно таксита. За да отидат на преглед, консултация или процедура, при сега действащия регламент, те трябва да заплатят 2 лв. такса допълнително към цената за услугата, което ги поставя в дискредитираща ситуация.

Във връзка с гореизложеното предлагам Общински съвет – Шумен да вземе следното

РЕШЕНИЕ:

Отпадане на таксата за престой на таксиметровите автомобили, влизащи в двора на МБАЛ-Шумен в рамките на 30 минути. Времетраенето е посочено с цел превенция срещу злоупотреби.

С уважение:

08.12.2023 Юлия Неделчева

гр. Шумен